2. ΝΟΜΟΘΕΤ.ΔΙΑΤΑΓΜΑ της 31/31 Δεκ. 1925 Περί φορολογίας των χρηματιστηριακών συμβάσεων. Κυρωθέν υπό του Ν.Δ. 13/13 Νοεμ. 1927 περί κυρώσεως διαφόρων οικονομικών Ν.Δ/των, ήρξατο ισχύον από 1 Φεβρ. 1926, συμφώνως προς το άρθρ. 7 Π.Δ. 16/18 Ιαν. 1926 (κατωτ. αρ. 3). Άρθρ.1-3.(Προβλέποντα περί βεβαιώσεως, υπολογισμού και εισπράξεως τέλους επί χρηματιστηριακών συμβάσεων κατηργήθησαν δια της παρ. 8 του άρθρ. 15α του Π.Δ. της 28/28 Ιουλ. 1931 ως ετροποποιήθη δια του ν. 2246/1952, τ. 28). Άρθρ.4.-1.Η παρ. ιδ΄του άρθρ. 21 του Β.Δ/τος της 31 Μαΐου 1919 περί κώδικος των νόμων περί τελών χαρτοσήμου (τ. 28) καταργείται. 2.Πάσα αγοραπωλησία χρηματιστηριακώς συναπτομένη συνεπάγεται την υποχρεωτικήν έκδοσιν πινακιδίου επισήμου χρηματιστού. Άρθρ.5.-1.Πας χρηματιστής οφείλει να τηρή το κατά το άρθρ. 13 του νόμου περί εμπορικών χρηματιστηρίων προβλεπόμενον βιβλίον ημερολογίου. 2.Πάσα ανώνυμος τραπεζιτική εταιρεία ή ιδιώτης τραπεζίτης οφείλουσι να τηρώσιν εν τω κεντρικώ καταστήματι και εν τοις υποκαταστήμασιν αυτών ειδικόν βιβλίον, εις ο εγγράφουσι τας παρ’ αυτών συνομολογηθείσας πράξεις τας υποκειμένας εις τέλη κατά τας διατάξεις του παρόντος νόμου. 3.Τα βιβλία ταύτα θεωρούνται κατά σελίδα προ πάσης χρήσεως, αριθμούμενα άμα κατά σελίδα υπό του αρμοδίου οικονομικού εφόρου ή ειδικώς εντεταλμένου ανωτέρου οικονομικού υπαλλήλου. 4.Ο τύπος των βιβλίων τούτων και ο τρόπος των εν αυτοίς εγγραφών καθορισθήσονται δια Δ/τος. 5.Τα βιβλία ταύτα, καθώς και τα λοιπά παρά των χρηματιστών, των μεσιτών και των λοιπών δικαιουμένων προσώπων προς κατάρτισιν χρηματιστηριακών συμβάσεων τηρούμενα βιβλία και βιβλιάρια υπόκεινται εις τον έλεγχον των οικονομικών επιθεωρητών και των λοιπών επί τούτω διατασσομένων υπό του υπουργείου των οικονομικών υπαλλήλων της υπηρεσίας του. Άρθρ.6.-Τιμωρείται εξ επαγγέλματος υπό του πλημμελειοδικείου δια φυλακίσεως μέχρις ενός μηνός ή δια χρηματικής ποινής (δραχμών πεντακοσίων έως πεντήκοντα χιλιάδων) ή και με αμφοτέρας τας ποινάς ταύτας: α)Ο χρηματιστής ο παραλείψας την κατά το άρθρ. 13 του νόμου περί εμπορικών χρηματιστηρίων τήρησιν βιβλίου ημερολογίου, ή ο παραλείψας την ακριβή εν αυτώ αναγραφήν των παρ’ αυτού ή του έχοντος δικαίωμα εκφωνήσεως αντικρυστού αυτού συνομολογηθεισών χρηματιστηριακών συμβάσεων, των υποκειμένων εις το κατά τον παρόντα νόμον τέλος, ή ο ατάκτως τηρών το βιβλίον τούτο, ή ο μη δεχθείς τον κατά το ανωτέρω άρθρον νόμιμον έλεγχον. β)Η ανώνυμος τραπεζιτική εταιρεία ή ο τυχών ειδικής αδείας ιδιώτης τραπεζίτης προς διενέργειαν χρηματιστηριακών συμβάσεων, ο παραλείψας την τήρησιν του εν τω (Αντί των σελ. 303-305) Σελ. 303-305(α) Ε-19 Φορολογία Χρηματιστηριακών Συμβάσεων 12.Π.γ.1-2 ανωτέρω άρθρω αναφερομένου βιβλίου, ή ατάκτως κατά τα ανωτέρω τηρών αυτό, ή μη δεχθείς τον νόμιμον έλεγχον. γ)Ο τυχών ειδικής αδείας ιδιώτης τραπεζίτης προς διενέργειαν χρηματιστηριακών συμβάσεων, εν περιπτώσει παραλείψεως της τηρήσεως του εν τω ανωτέρω άρθρου αναφερομένου βιβλίου, ή ατάκτου κατά τα ανωτέρω τηρήσεώς του, ή μη αποδοχής του νομίμου ελέγχου, επί δε ανωνύμων τραπεζιτικών εταιρειών οι διευθυνταί αυτών. δ)Ο χρηματιστής ο μη εκδώσας πινακίδιον εκτελέσεως εντολών ή πας έτερος εκ των λοιπών δικαιουμένων προς σύναψιν χρηματιστηριακών συμβάσεων προσώπων ο μη εγγράφων εν τω ειδικώ βιβλίω του ανωτέρω άρθρ. 5 τας συναφθείσας παρ’ αυτών χρηματιστηριακάς συμβάσεις. ε)Ο εκδούς πινακίδιον εκτελέσεως εντολών χωρίς να κέκτηται το προς τούτο δικαίωμα. Άρθρ.7.-(Προβλέπον τας κυρώσεις κατά χρηματιστών ή λοιπών δικαιουμένων προσώπων δια την μη επίθεσιν του ειδικού ενσήμου προς σύναψιν χρηματιστηριακών συμβάσεων κατηργήθη δια της παρ. 8 του άρθρ. 15α του Π.Δ. της 28/28 Ιουλ. 1931 ως ετροποποιήθη δια του ν. 2246/1952, τ. 23). Άρθρ.8.-1.Πάντα τα κατά τον παρόντα νόμον συντασσόμενα βιβλία και βιβλιάρια γράφονται εφ’ απλού χάρτου. 2.Εις το χρηματιστηριακόν συμβούλιον συμμετέχει και ο διευθυντής των εμμέσων φόρων και μονοπωλίων του υπουργείου των Οικονομικών. Άρθρ.9.-1.Καταργείται ο ν. 1349 της 20 Απρ. 1918 περί φορολογίας χρηματιστηριακών συμβάσεων, αι παρ. 1, 2, 3 του άρθρ. 48 του ν. 2332 της 25 Ιουν. 1920 περί τροποποιήσεως και συμπληρώσεως του ν. 663 περί προσθέτων τελών (τ.28) και το άρθρ. 4 του Ν.Δ. της 29 Δεκ. 1922 περί προσαυξήσεως τελών χαρτοσήμου και άλλων τινών τελών και φόρων. Δια Δ/τος κανονισθήσονται αι λεπτομέρειαι της εφαρμογής του παρόντος νόμου. Σελ. 306(α) Ε-20